2015-பினாங்கு மாநில தமிழ்ப்பள்ளிகளுக்கான திடல் தடப் போட்டியில் 200மீ 100மீ நம்பிகை நட்சத்திரம் வெற்றி மாணவி அனிசா
**பைராம் தோட்டத் தமிழ்ப்பள்ளி** என்பது (மலாய்: *(SJKT Ladang Byram)*; ஆங்கிலம்: *(Ladang Byram Tamil School)*; சீனம்: 拉当拜拉姆) மலேசியா, பினாங்கு மாநிலத்தில், நிபோங் திபால் நகர்ப்புறத்தில் அமைந்து உள்ள ஒரு தமிழ்ப்பள்ளி. இங்கு 7 வயது முதல் 12 வயதுக்கு உட்பட்ட தமிழ் மாணவர்கள் பயில்கிறார்கள். மலேசிய அரசாங்கத்தால் நிலைசார் உதவிபெறும் தமிழ்ப்பள்ளியாக உள்ளது.

வரலாறு
------

இப்பள்ளி 1905-ஆம் ஆண்டு மலாயாவில் பிரித்தானியர் ஆட்சிக்காலத்தில் அமைக்கப்பட்டது. பைராம் தோட்டத்தில் பணியாற்றிய தமிழர்களின் பிள்ளைகள் நலன் கருதி, அப்போது இருந்த தோட்ட உரிமையாளர்; அவருடைய இணை உரிமையாளர் *பிரான்சிஸ் எட்வர்ட் மகுரே* என்பவர்கள் பைராம் தோட்டத் தமிழ்ப்பள்ளியை அமைத்தனர்.

தொடக்கக் காலத்தில் இப்பள்ளிக்கூடம் வெறுமையாக இருந்த தோட்டப் பணியாளர்கள் மாளிகையில் செயல்பட்டது. 1959-ஆம் ஆண்டு பைராம் தோட்ட நிலங்கள் பல பகுதிகள் தோட்ட உரிமையாளர்களால் விற்கும் சூழல் ஏற்பட்டதால் பள்ளி நிலமும் சுற்றியுள்ள நிலமும் மோ லியோங் உங் என்ற சீன வணிகரால் வாங்கப்பட்டது.

### அரசாங்கம் வழங்கிய நிதியுதவி

அதன் பின்னர் சுமார் 3 ஏக்கர் பரப்பளவு கொண்ட நிலத்தை மீண்டும் பள்ளிக்காகச் சீன வணிகர் மோ லியோங் உங் இலவசமாக வழங்கினார். 

1992-ஆம் ஆண்டு, முன்பு இருந்த அந்தப் பழைமையான தோட்ட பணியாளர் மாளிகை உடைக்கப் பட்டது. அதே நிலத்தில் அரசாங்கம் வழங்கிய நிதியுதவியால் இரண்டு கட்டடங்கள் புதிதாகக் கட்டப்பட்டன.

1850-களில் நிபோங் திபால் பகுதிகளில் நிறைய ரப்பர் தோட்டங்கள் இருந்தன. வால்டோர் தோட்டம், சுங்கை பாக்காப் தோட்டம், கலிடோனியா தோட்டம், பைராம் தோட்டம், விக்டோரியா தோட்டம், டிரான்ஸ் கிரியான் தோட்டம், சங்காட் தோட்டம், ஜாவி தோட்டம், சிம்பா தோட்டம், கிரியான் தோட்டம் போன்ற தோட்டங்கள்.

### 1880-ஆம் ஆண்டில் பைராம் கரும்புத் தோட்டம்

19-ஆம் நூற்றாண்டில் பைராம் தோட்டம் ஒரு கரும்புத் தோட்டமாக இருந்தது. 1880-ஆம் ஆண்டுகளில் உலகளாவிய நிலையில் சீனியின் விலை வீழ்ச்சி அடைந்தது. அதனால் இந்தத் தோட்டத்தில் ரப்பர் பயிர் செய்யப் பட்டது.

1960-களில் ரப்பர் விலையும் வீழ்ச்சி அடைந்தது. அதன் பின்னர் செம்பனை பயிருக்கு மாற்றம் கண்டது. முன்பு விக்டோரியா தோட்டம் என்று அழைக்கப்பட்ட இந்தத் தோட்டம் தான் இப்போது பைராம் தோட்டம் என்று அழைக்கப் படுகிறது.

### ஐந்து தமிழ்ப் பள்ளிகளுக்கு பயிற்சிப் புத்தகங்கள்

தமிழ்ப்பள்ளி மாணவர்களும் கல்விக் கேள்விகளில் சிறந்து விளங்க வேண்டும். அந்த வகையில் ஜாவி சட்டமன்ற உறுப்பினர் *ஜெசன் எங் மொய் லாய்*, 2019-ஆம் ஆண்டில் ஐந்து தமிழ்ப் பள்ளிகளுக்குப் பயிற்சிப் புத்தகங்கள் வழங்கிச் சிறப்பு செய்து இருக்கிறார். ஏறக்குறைய 610 பயிற்சி புத்தகங்கள் வழங்கப்பட்டன.

நிபோங் திபால் பகுதியில் இருக்கும் தமிழ்ப்பள்ளிகள்: 

* சங்காட் தோட்டத் தமிழ்ப்பள்ளி
* பைராம் தோட்டத் தமிழ்ப்பள்ளி
* ஜாவி தோட்டத் தமிழ்ப்பள்ளி
* கிரியான் தோட்டத் தமிழ்ப்பள்ளி
* நிபோங் திபால் தமிழ்ப்பள்ளி

சாதனை
-----

பினாங்கு மாநிலத்தில் முதல் முறையாக அரசாங்க யூ.பி.எஸ்.ஆர். தேர்வில் 7எ(A) பெற்ற மாணவர் பைராம் தோட்டத் தமிழ்ப்பள்ளியைச் சேர்ந்தவர் என்பது வரலாற்றுக் குறிப்பு. 

இப்பள்ளி மாணவர்கள் 2012, 2013, 2014, 2015-ஆம் ஆண்டுகளில் மாநில அளவில் நடைபெற்ற திடல் தடப் போட்டிகளில் பங்கு பெற்று பல முறை தங்கம், வெள்ளி பதக்கங்களைப் பெற்றுள்ளனர்.

மேற்கோள்கள்
-----------

1. ↑   (in மலாய்). .
2. ↑  "காப்பகப்படுத்தப்பட்ட நகல்" (in தமிழ்). Archived from the original on 2014-10-27.. பார்த்த நாள்: 2021.
3. ↑  முன்பு விக்டோரியா தோட்டம் என்று அழைக்கப்பட்டது. இப்போது பைராம் தோட்டம் என்று அழைக்கப் படுகிறது.
4. ↑  வசதி குறைந்த பெற்றோர்களின் சுமையைக் குறைக்கவும், மாணவர்கள் கல்விக் கேள்விகளில் சிறந்து விளங்க உதவும் வகையிலும் இப்பயிற்சி புத்தகங்கள் வழங்கப்பட்டன.

| * பா
* உ
* தொ
 பினாங்கு மாநிலத்தின் தமிழ்ப்பள்ளிகள் |
| --- |
| எண்ணிக்கை | 28 |
| பள்ளிகளின்விவரங்கள் | 
* ஆசாத் தமிழ்ப்பள்ளி (ஜார்ஜ் டவுன்)

* பத்து காவான் தோட்டத் தமிழ்ப்பள்ளி (செபராங் பிறை)

* பாயான் லெப்பாஸ் தமிழ்ப்பள்ளி (பினாங்கு)

* புக்கிட் மெர்தாஜாம் தமிழ்ப்பள்ளி

* ஜாலான் சுங்கை தமிழ்ப்பள்ளி (ஜார்ஜ் டவுன்)

* அல்மா தோட்டத் தமிழ்ப்பள்ளி (புக்கிட் மெர்தாஜாம்)

* பைராம் தோட்டத் தமிழ்ப்பள்ளி (நிபோங் திபால்)

* சங்காட் தோட்டத் தமிழ்ப்பள்ளி (நிபோங் திபால்)

* ஜாவி தோட்டத் தமிழ்ப்பள்ளி (நிபோங் திபால்)

* ஜுரு தோட்டத் தமிழ்ப்பள்ளி (ஜுரு)

* கிரியான் தோட்டத் தமிழ்ப்பள்ளி (நிபோங் திபால்)

* மளக்கோப் தோட்டத் தமிழ்ப்பள்ளி (தாசேக் குளுகோர்)

* மேபீல்டு தோட்டத் தமிழ்ப்பள்ளி (தாசேக் குளுகோர்)

* பிறை தோட்டத் தமிழ்ப்பள்ளி (Prye)

* செம்பா தோட்டத் தமிழ்ப்பள்ளி (சுங்கை ஜாவி)

* செம்பா தோட்டத் தமிழ்ப்பள்ளி (நிபோங் திபால்)

* வால்டோர் தோட்டத் தமிழ்ப்பள்ளி (சுங்கை பாக்காப்)

* மாக் மண்டின் தமிழ்ப்பள்ளி (பட்டர்வொர்த்)

* நிபோங் திபால் தமிழ்ப்பள்ளி

* பழனியாண்டி தமிழ்ப்பள்ளி (கெப்பாலா பத்தாஸ்)

* பிறை தோட்டத் தமிழ்ப்பள்ளி (Perai)

* பெர்மாத்தாங் திங்கி தோட்டத் தமிழ்ப்பள்ளி (சிம்பாங் அம்பாட்)

* ராஜாஜி தமிழ்ப்பள்ளி (ஆயர் ஈத்தாம்)

* ராமகிருஷ்ணா தமிழ்ப்பள்ளி (ஜார்ஜ் டவுன்)

* சுப்பிரமணிய பாரதி தமிழ்ப்பள்ளி (குளுகோர்)

* சுங்கை ஆரா தமிழ்ப்பள்ளி (பாயான் லெப்பாஸ்)

* சுங்கை பாக்காப் தமிழ்ப்பள்ளி (சுங்கை ஜாவி)

* தாசேக் பெர்மாய் தமிழ்ப்பள்ளி (சிம்பாங் அம்பாட்)

 |